Βασικές αρχές σχεδιασμού, κατασκευής και λειτουργίας εγκαταστάσεων αμαξοστασίου τραμ – εκτίμηση του εμβαδού χωροθέτησης:
Creators: name: Κιδικούδης, Χρήστος Γεωργίου
Publisher: name: Aristotle University of Thessaloniki
Year: 2013

description: Η διπλωματική εργασία ασχολείται με τις βασικές αρχές σχεδιασμού, κατασκευής και λειτουργίας εγκαταστάσεων αμαξοστασίου τραμ ενώ παράλληλα γίνεται εκτίμηση του απαιτούμενου εμβαδού. Αμαξοστάσιο τραμ καλείται ο χώρος στον οποίο παραμένουν εν ακινησία τα τροχιοδρομικά οχήματα όταν δεν εκτελούν τις υπηρεσίες για τις οποίες προορίζονται. Στον ίδιο χώρο, εκτελείται και η συντήρηση των οχημάτων (βαριά ή ελαφριά), οι μικρές συνήθως επισκευές, ο ανεφοδιασμός σε άμμο και νερό, η λίπανση, και ο καθαρισμός τους.Το αμαξοστάσιο σε ένα σύστημα τραμ μπορεί να θεωρηθεί η καρδιά του συστήματος, όπως αυτό συμβαίνει και στα υπόλοιπα συστήματα μέσων μαζικής μεταφοράς. Είναι το σημείο από όπου όλα τα οχήματα ξεκινούν τη λειτουργία τους για να προσφέρουν υπηρεσίες μεταφορές στους πολίτες μιας πόλης. Εκεί συντελούνται λειτουργίες που αν δεν λάμβαναν χώρα, τότε η λειτουργία του συστήματος θα ήταν από δύσκολη έως αδύνατη.Για τη επιλογή του χώρου χωροθέτησης ενός νέου αμαξοστασίου πρέπει να λαμβάνονται υπόψη πολλά κριτήρια. Τα κριτήρια αυτά χωρίζονται σε απαγορευτικά όπως το εμβαδόν της κάτοψης και το γεωμετρικό σχήμα του χώρου, η διαθεσιμότητα και η συμβατότητα χρήσης γης του οικοπέδου και η κατά μήκος κλίση του εδάφους και σε μη απαγορευτικά όπως η οδική πρόσβαση, το κόστος απαλλοτρίωσης και κατασκευής αλλά και τα νεκρά οχηματοχιλιόμετρα. Το αμαξοστάσιο πρέπει να χωροθετείται στα άκρα του δικτύου αν το δίκτυο είναι γραμμικό, και στο κέντρο αν το δίκτυο είναι ακτινωτό ώστε να μειώνονται τα νεκρά οχηματοχιλιόμετρα. Πέρα από την ανάγκη σωστής χωροθέτησης του αμαξοστασίου, πρέπει να γίνεται και ο βέλτιστος σχεδιασμός και η κατασκευή των χώρων του αμαξοστασίου, δηλαδή του χώρου εναπόθεσης, του χώρου συντήρησης, των χώρων πλύσης και ανεφοδιασμού άμμου, των γραφείων διοίκησης, των αποθηκών και του χώρου ανάπαυσης του προσωπικού. Ο σχεδιασμός πρέπει να έχει περιβαλλοντικό υπόβαθρο και να συμπεριλαμβάνει τις ξεχωριστές λειτουργικές ανάγκες του κάθε διαφορετικού συστήματος. Ένα καλά σχεδιασμένο και οργανωμένο αμαξοστάσιο προσφέρει πάρα πολλά πλεονεκτήματα σε ένα σύστημα τραμ.Στα πλαίσια αυτής της διπλωματικής εργασίας έγινε και εκτίμηση του απαιτούμενου εμβαδού για ένα νέο αμαξοστάσιο τραμ αλλά και για τις εγκαταστάσεις αυτού συναρτήσει του στόλου και του μήκους του. Η εκτίμηση έγινε βάσει στατιστικών στοιχείων από αμαξοστάσια τραμ ανά τον κόσμο και βάσει σχεδιαστική προσομοίωσης στο πρόγραμμα Autodesk AutoCAD 2013. Στη συνέχεια έγινε σύγκριση των αποτελεσμάτων των δύο αυτών μεθόδων.
description: The master thesis’ subject is “Main principles of the design, construction and operation of the facilities of a tramway depot – Assessment of the required space”. The tramway depot is the area where the tram vehicles are stored when they are not in use. In the same area take place some important activities such as the maintenance the cleaning and the lubrication of the vehicles and the replenishing of the sand and the water needed.The depot can be described as the “heart” of a tramway system as all in the other mass transport systems. It is the point where all the vehicles start in order to offer high quality services to the citizens of a town. The activities that take place there are so important that in other case the operation of the system would be either difficult or even impossible.For the selection of the building site of a new depot there are many criteria that must be taken into account. These criteria can be divided into inhibitive like the shape and the size of the site, the availability of the site and the slope of the ground and into no inhibitive like the road accessibility, the acquisition costs and the dead mileage. The depot should be sited in the end of the line if the network is linear and in the center of the line if the network is web shaped in order to decrease the dead mileage. Apart from the need of the right selection of the site there must be carried out the best design and construction of the buildings and the facilities of the depot namely the stabling area, the maintenance hall, the washing plant, the sanding plant, the offices, the storage area and the parking area. A well designed depot offers many advantages to a tram system.In the context of this master thesis there was carried out also an assessment of the required space of a tram depot in relation to the fleet and the length of it. The assessment was carried out with statistics from trap depots around the world and with a design simulation in the program Autodesk AutoCAD 2013. Finally the two methods were compared.